བདེ་གཤེགས་ཀུན་རིག་སྒྲོན་མའི་དབང་ཁྲིད་
ཤེལ་དཀར་མེ་ལོང་བཞུགས་སོ།།
རིགས་ལྔ་ཡབ་ཡུམ་ཡེ་གཤེན་ཡེ་སངས་དང་།།
འདུལ་གཤེན་སྒོ་བ་རྒྱལ་ཆེན་ཡབ་ཡུམ་བཅས།།
བདེ་གཤེགས་ཀུན་རིག་དཀྱིལ་འཁོར་ལྷ་ཚོགས་ལ།།
རྟག་ཏུ་སྒོ་གསུམ་གུས་པས་ཕྱག་འཚལ་ལོ།།
འདིར་སྦྱོང་རྒྱུད་ཀུན་ལས་མཆོག་ཏུ་གྱུར་པ་ཀུན་རིག་སྒྲོན་མའི་ཚོག་ལས། སྐབས་
འདིར་སློབ་མ་སྨིན་ཅིང་གྲོལ་བའི་ཕྱིར་དུ་དབང་བསྐུར་བ་ལ་གཉིས། ཡིད་ཆེས་
པར་བྱེད་པའི་ལོ་རྒྱུས། རྒྱུད་སྨིན་པར་བྱེད་པའི་དབང་དངོས་སོ། །དང་པོ་ནི།
མདོར་བསྡུས་པའི་དབང་དུ་བགྱིས་ན། གནས་མཆོག་དམ་པ་འོལ་མོ་གླིང་ཆེན་
གྱི་ལྷོ་ཕྱོགས་རྗེའུ་རིགས་བཀོད་པའི་གླིང་ཞེས་བྱ་བའི་ཡུལ། ཆུ་བོ་སི་འདུའི་འགྲམ།
གྲོང་ཁྱེར་དབང་སྒྱུར་བཀོད་པའི་དབུས། སྐུ་མཁར་དགུ་ར་ཁྱུད་མོའི་ནང་ན།
ཡབ་རྗེའུ་རིགས་ཀྱི་རྒྱལ་པོ་ཁྲི་བརྟན་དར་མ་དང་། ཡུམ་རྨངས་རིགས་ཀྱི་བཙུན་
མོ་ཁྲི་མ་ལམ་གསལ་མ་གཉིས་ལ། སྲས་རྒྱལ་བུ་ཁྲི་ཤི་དབང་གི་རྒྱལ་པོ་བྱ་བ་ཤིན་
ཏུ་སྟོབས་ཆེ་ལ་རྩལ་དྲག་པ། ཁྲོ་གཏུམ་ཆེ་ཞིང་དུག་ལྔ་གཞན་བས་རགས་པ་ཞིག་
བྱུང་བ་དེས། གཞན་དག་རྒྱལ་ཁམས་ཀུན་ལ་དམག་མི་དེད་དཔོན་གྱི་ཚོགས་མང་
པོ་རྐུན་བུ་དང་འཇབ་བུ་དང་། ཉུལ་ལེན་གྱི་སྡེ་མང་པོ་གཏོང་ནས། མི་བསད་པ།
ནོར་ཁྱེར་བ། ཞིང་ཁམས་ལ་མེ་གཏོང་བ། མཁར་བཤིགས་པ། གྲོང་ཁྱེར་མང་
པོ་བཅོམ་པ། གཞན་དག་བཙོན་དུ་བཟུང་བ། ཁོ་རང་གི་རྒྱལ་ཁམས་སུའང་མ་
223

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཉེས་པའི་སེམས་ཅན་ཁྲིམས་ལ་གཏུག་པ་དང་། རི་དྭགས་དང་། གཡུང་དྭགས་
དང་། འདབ་ཆགས་ལ་སོགས་ཟླ་བ་རེའི་ནང་དུའང་སེམས་ཅན་འབུམ་ཕྲག་རེའི་
སྲོག་བཅད་པ་དང་། གཞན་ཡང་སྡིག་པའི་ལས་ཅི་ཚུགས་བྱེད་ཅིང་། དགེ་བའི་
ལས་ནི་ཏིལ་གྱི་འབྲུ་མ་ཙམ་ཡང་མི་བྱེད་པ། རྒྱལ་ཁམས་ཀྱི་དགེ་བ་བསྣུབས་པ།
ཕ་མའི་བཀའ་བཅག་པ། གཡུང་དྲུང་གི་བོན་ལ་ལོག་པར་བལྟ་བ། གཤེན་རབ་
ཀྱི་བཀའ་ལ་སྒྲོ་སྐུར་བཏབ་པ་ལ་སོགས་མི་དགེ་བའི་ལས་སྣ་ཚོགས་བྱེད་དོ། །དེ་
ལྟ་བུ་དེ་ལས་ཀྱི་རྣམ་པར་སྨིན་པའི་ནད་ཀྱིས་ཟིན་ནས་འཆི་ལ་ཐུག་གོ །དེའི་ཚེ་
རྒྱལ་པོ་ལའང་སྔོན་ལས་ཀྱི་དབང་གིས་འཇིགས་སྐྲག་གི་སྣང་བ་བསམ་གྱིས་མི་ཁྱབ་
པར་ཤར་ནས་ལས་འབྲས་ལ་ཡིད་ཆེས་ཤིང་སྟོན་པའི་སྒྲོན་མ་ལ་དད་པ་སྐྱེས་ནས་
སྟོན་པ་སྤྱན་དྲངས་ལ་བདག་ངན་སོང་ནས་འདྲེན་པའི་ཐབས་ཞུས་ཤིག་གི་ཁ་ཆེམ་
དུ་བཞག །ཤི་ནས་ཀྱང་ལས་ཀྱི་དབང་གིས་ངན་སོང་གི་གནས་སུ་སྐྱེས་སོ། །རིགས་
དྲུག་གི་སྡུག་བསྔལ་འཕྲལ་ལ་སྨིན་པར་བྱུང་ངོ་། །དེ་ལ་སྟོན་པ་ཐམས་ཅད་མཁྱེན་
ལྟུང་བའི་སེམས་ཅན་རྣམས་ཐར་པ་ཆེན་པོའི་ལམ་ལ་བཀོད་པའི་ཕྱིར་བདེ་གཤེགས་
པས་སེམས་ཅན་ཉོན་མོངས་པ་དེ་ཉིད་དང་། གཞན་ཡང་འཁོར་བའི་གནས་སུ་
ཀུན་རིག་སྒྲོན་མའི་དཀྱིལ་འཁོར་ཞལ་ཕྱེས་པས། ཁྲི་ཤི་དབང་གི་རྒྱལ་པོ་ཡང་ཞག་
བདུན་ཕྲག་བདུན་གྱི་ནང་དུ་རིགས་དྲུག་གི་ལས་འཕྲོ་ཟད་ནས་ཉོན་མོངས་པའི་
སྒྲིབ་པ་བྱང་། དེ་ནས་གཤེན་རབ་ཀྱི་ལས་འཕྲོ་དང་མཐུན་པར་གནས་མཆོག་འོལ་
མོ་གླིང་ཆེན་གྱི་གསས་མཁར་ཤམ་པོ་ལྷ་རྩེའི་སྒོ་དྲུང་དུ་མེ་ཏོག་པདྨའི་ཁ་ལ་འཁྲུངས་
པ། སླར་ཡང་དབང་བསྐུར་བོན་བཤད་ས་ལམ་ལ་རིམ་པར་བགྲོད་ནས་ཤེས་བྱའི་
སྒྲིབ་པ་སྦྱངས་ཏེ།
འིས་
པར་མཛད་དེ། འཇིག་རྟེན་གྱི་ཁམས་རྣམས་ཀྱང་གཡོ་འགུལ་གྱི་ཆོ་འཕྲུལ་ཆེན་
224

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
པོ་དང་བཅས་སེམས་ཅན་ལས་དག་པ་རྣམས་སྒྲ་འོད་ཟེར་དུ་ལྷག་ནས་སངས་རྒྱས་
།སྦྱོང་རྒྱུད་ཆེན་མོ་འདི་ཡང་ཚངས་པ་གཙུག་ཕུད་་ལ་སོགས་གཡུང་དྲུང་སེམས་
དཔའ་རྣམས་ལ་གཏད་དོ། །དེ་ནས་གདུང་སོབ་ཆེན་པོས་སྟག་གཟིག་གི་མཁས་
པ་དམུ་ཙ་དྲ་ཧེ་ལ་བརྒྱུད། དེས་ཁྲི་ཐོག་སྤར་ཙ་ལ་བརྒྱུད། དེས་ཧུ་ལུ་སྤར་ཡ་ལ་
བརྒྱུད། དེས་ལོ་ཙཱ་བ་གཡུང་དྲུང་བློ་གསལ་ལ་བརྒྱུད། དེས་ཞང་ཞུང་གི་གཤེན་
པོ་དྲན་པ་ནམ་མཁའ་ལ་བརྒྱུད། དེས་སྟོང་ཆེན་དམུ་ཚ་གྱེར་མེད་ལ་བརྒྱུད། དེས་
སྤྲུལ་སྐུ་བློ་ལྡན་སྙིང་པོ་ལ་སྙན་དུ་བརྒྱུད། དེས་བྷེ་ཚ་གྲགས་པ་རྒྱལ་མཚན་ལ་
བརྒྱུད། དེས་ཁྱུང་ཆེན་ཡོན་ཏན་རིན་ཆེན་ལ་བརྒྱུད། དེས་སྒོ་རྒྱལ་མཚན་འོད་
ཟེར་ལ་བརྒྱུད། དེས་ཨ་བ་ནམ་མཁའ་རིན་ཆེན་ལ་བརྒྱུད། དེས་རྒྱ་ར་བསམ་
གཏན་རྒྱལ་མཚན་ལ་བརྒྱུད། དེས་རྒྱ་བོ་རིན་ཆེན་འོད་ཟེར་ལ་བརྒྱུད། དེས་དྲང་
སྲོང་ནམ་མཁའ་རྒྱལ་མཚན་ལ་བརྒྱུད། དེས་ཁྲོ་ཚང་ཚུལ་ཁྲིམས་ཡེ་ཤེས་ལ་བརྒྱུད།
དེས་དམ་པོ་ལྷུན་གྲུབ་དཔལ་བཟང་ལ་བརྒྱུད། དེས་ཞུ་ཡས་རྣམ་རྒྱལ་གྲགས་པ་
ལ་བརྒྱུད། དེས་དྲང་སྲོང་འོད་ཟེར་རྒྱལ་མཚན་ལ་བརྒྱུད། དེས་ཐ་དཀར་དྲང་
སྲོང་ནམ་མཁའ་འོད་ཟེར་ལ་བརྒྱུད། དེས་མཁས་བཙུན་ནམ་མཁའ་ཚུལ་ཁྲིམས་
ལ་བརྒྱུད། དེས་རྒྱལ་རིགས་ཉི་མ་རྒྱལ་མཚན་ལ་བརྒྱུད། དེས་དགེ་བཤེས་གཡུང་
དྲུང་བསྟན་འཛིན་ལ་བརྒྱུད། དེས་གསང་སྔགས་གྲགས་པ་ལ་བརྒྱུད། དེས་ཤེས་
རབ་སེང་གེ་ལ་བརྒྱུད། དེས་ཟླ་བ་གྲགས་པ་ལ་བརྒྱུད། དེས་གཡུང་དྲུང་ཕུན་
ཚོགས་ལ་བརྒྱུད། དེས་གཡུང་དྲུང་ཚུལ་ཁྲིམས་ལ་བརྒྱུད། དེས་ཤེས་རབ་དབང་
ལྡན་ལ་བརྒྱུད། དེས་བློ་གྲོས་རྒྱལ་མཚན་ལ་བརྒྱུད། དེས་བསོད་ནམས་རྒྱལ་
མཚན་ལ་བརྒྱུད། དེས་མེ་སྟོན་ཉི་མ་རྒྱལ་མཚན་ལ་བརྒྱུད། དེས་གྲུབ་དབང་སྨོན་
ལམ་རྒྱལ་མཚན་ལ་བརྒྱུད། དེས་གཡུང་དྲུང་བསྟན་རྒྱལ་ལ་བརྒྱུད། དེས་ཤར་
225

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྫ་བཀྲ་ཤིས་རྒྱལ་མཚན་ལ་བརྒྱུད། དམ་པ་དེས་དྲུང་ནས་བདག་གི་ཐོབ་པའོ།།
གཉིས་པ་ལ་སྔོན་འགྲོ་དབང་གི་ལམ་སྒོ་དབྱེ་བ་དང་། དངོས་གཞི་དབང་རྣམས་
རྫོགས་པར་བསྐུར་བ་དང་། རྗེས་བྱ་དབང་ཡོན་མཎྜལ་འབུལ་བ་གསུམ་དུ་འབྱུང་
བས་དེ་ལས་དང་པོ་ལའང་གཉིས། མཚམས་བཅད་པ་དང༌། ལམ་སྒོ་དབྱེ་བ་
དངོས་སོ། །དང་པོ་མཚམས་བཅད་པ་ལ། བདག་ཉིད་བདེ་གཤེགས་རྣམ་སྣང་
རྒྱལ་པོར་གསལ་བའི་ཐུགས་ལས་ཡེ་ཤེས་ཀྱི་མེ་རི་མེ་དཔུང་ཁྲོ་བོ་དང་ཁྲོ་མོ་བསམ་
གྱིས་མི་ཁྱབ་པ་འཕྲོས་ནས་ཕྱི་ནང་གསང་བའི་བར་ཆད་ཐམས་ཅད་བྱ་སྒྲོ་མེ་ཡིས་
བསྲེགས་པ་བཞིན་དུ་བརླག་པར་བསམ་ལ། ཡཱཾ་བདག་གི་ཏིང་འཛིན[ བརྗོད་ལཉུང་
ཀར་བྲིམ་མོ། ། གཉིས་པ་ལམ་སྒོ་དབྱེ་བ་ལ། རང་གི་སྤྱི་གཙུག་ཏུ་བཀའ་དྲིན་འཁོར་མེད་
དྲིན་ཅན་རྩ་བའི་བླ་མ་ཉིད་བདེ་གཤེགས་རྣམ་སྣང་རྒྱལ་པོའི་རྣམ་པར་བཞུགས་
པ། དེ་ལ་འཁོར་ཕྱོགས་བཅུའི་སངས་རྒྱས་དང་། ས་བཅུའི་སེམས་དཔའ་ཞལ་
སྐྱིན་རྟེན་གསུམ་རྣམས་ཀྱིས་བསྐོར་བ་ལ་བདག་སོགས་འགྲོ་དྲུག་ཀུན་གྱི་རྩེ་གཅིག་
དད་པ་བསྐྱེད་པ་དང་། སྐྱབས་སུ་འགྲོ་བ་དང་། སྡིག་པ་བཤགས་པ་དང་། མཆོད་
པ་འབུལ་བ་དང་། དགེ་བའི་ལས་ལ་ཡི་རངས་ཕུལ་བ་དང་། མྱ་ངན་ལས་མི་
འདའ་བར་བཞུགས་སུ་གསོལ་བ་དང་། བཀའི་འཁོར་ལོ་བསྐོར་བར་བསྐུལ་བ་
དང་། དགེ་བ་བྱང་ཆུབ་ཏུ་བསྔོ་བ་ལ་སོགས་པའི་ཡན་ལག་རྣམས་འབུལ་བའི་འདུ་
ཤེས་གྱིས་ཤིག །བྱོས་ལ། ཨཱོྃ་ན་མ་བྷུདྡྷ༔ སོགས་བརྗོད་དོ།། དེ་ནས་དཀྱིལ་འཁོར་གྱི་ཕྱི་སྒོ་དབྱེ་
བ་ལ་འདི་བཞིན་གྱིས་འདུན་པར་གྱིས་ཤིག ། དེ་ཡང་དཀྱིལ་འཁོར་ཕྱོགས་བཞིའི་
སྒོ་སྲུང་རྒྱལ་ཆེན་ཡབ་ཡུམ་ལ་མཆོད་པ་ཕུལ་བས། གཞལ་ཡས་ཁང་གི་སྒོ་ཕྱེས་ནས་
བར་འཁྱམས་ཀྱི་འདུལ་གཤེན་དྲུག་འཁོར་སེམས་དཔའ་སྟོང་སྟོང་གིས་བསྐོར་བ་
ཞལ་མཐོང་ནས་རིགས་དྲུག་གི་འཁོར་བའི་གནས་སྟོང་སྟེ་ཐར་པའི་གོ་འཕང་ཐོབ་པར་
226

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
སོམས་ཤིག །བྱོས་ལ། ཨ་ཕོ་བྲང་ཡིད༔ སོགས་བརྗོད། དེ་ནས་ནང་སྒོ་དབྱེ་བ་ལ་འདི་
བཞིན་གྱི་འདུན་པར་གྱིས་ཤིག །དེ་ནས་གཞལ་ཡས་ཁང་གི་སྒོ་བ་ཡབ་ཡུམ་བརྒྱད་
ལ་གསལ་བའི་སྒྲོན་མེའི་མཆོད་པ་ཕུལ་བས། གཞལ་ཡས་ཁང་གི་ནང་སྒོ་ཕྱེས་ནས་
རིགས་ལྔ་ལ་འཁོར་བདེ་གཤེགས་བསམ་གྱིས་མི་ཁྱབ་པས་བསྐོར་ནས་བཞུགས་པ་
རྣམས་ཞལ་ལྷང་ངེར་མཇལ་ནས་ཚོགས་རྫོགས་སྒྲིབ་པ་བྱང་སྟེ་སངས་རྒྱས་པར་
སྒོམས་ཤིག བྱོས་ལ། ཨ་ཕོ་བྲང་ཡིད་འོང་༔ སོགས་བརྗོད་དོ། ། དེ་ནས་འོ་དེང་འདིར་འཚོགས༔
སོགས་ལྷ་ངོ་སྤྲད་དོ། གཉིས་པ་དབང་རྣམས་རྫོགས་པར་བསྐུར་བ་ལ་བཞི། དཀྱིལ་འཁོར་བུམ་པའི་དབང་བསྐུར་བ་དང་།
རྩ་བའི་ལྷ་དབང་བསྐུར་བ་དང་། རིགས་རྟགས་ཕྱག་རྒྱའི་དབང་བསྐུར་བ་དང་། ལྷ་རྫས་དྲི་མེད་ཀྱི་དབང་
བསྐུར་བའོ། ། དང་པོ་དཀྱིལ་འཁོར་བུམ་པའི་དབང་བསྐུར་བ་ལ་འདི་བཞིན་གྱིས་འདུན་པར་གྱིས་ཤིག །
བུམ་པ་ལྷ་ཡི་གཞལ་ཡས་ཁང་གི་ནང་དུ་བདེར་གཤེགས་རྒྱལ་བ་རིགས་ལྔར་གསལ་
བའི་ཐུགས་ལས་ཡེ་ཤེས་ཀྱི་བདུད་རྩི་ཆུ་རྒྱུན་བབས་ནས། དུག་ལྔའི་བག་ཆགས་
དག །ཡེ་ཤེས་ལྔའི་དོན་རྟོགས་པར་བསམ་མོ།། ཨ་ཕོ་བྲང་ཡིད་འོང༔ སོགས་བརྗོད་དོ།
གཉིས་པ་རྩ་བའི་ལྷ་དབང་བསྐུར་བ་ལ་འདི་བཞིན་གྱིས་འདུན་པར་གྱིས་ཤིག ། རིགས་ལྔ་ཡབ་ཡུམ་བཅུ།
ཡེ་གཤེན་ཡབ་ཡུམ་བཅུ་དྲུག །སྒོ་བ་ཡབ་ཡུམ་བརྒྱད་དེ་རྣམས་ཀྱི་དབང་བསྐུར་
བས་ལས་སྒྲིབ་ཐམས་ཅད་བྱང་ནས་ལྷ་སྐུ་རིགས་སྟོབས་སུ་སྨིན་ཅིང་གྲོལ་བའི་
དབང་ཐོབ་པར་བསམ་མོ།། བོན་ཉིད་སྟོང་པར༔ སོགས་བརྗོད་དོ།། གསུམ་པ་རིགས་རྟགས་ཀྱི་
དབང་བསྐུར་བ་ལ་འདི་བཞིན་གྱིས་འདུན་པར་གྱིས་ཤིག ། མི་ནུབ་རྒྱལ་མཚན་ལ་སོགས་ཕྱག་རྒྱ་ལྔའི་
དབང་བསྐུར་བས་དབུས་དེ་བཞིན་རིགས་ལ་སོགས་པའི་སྐུ་དང་ཞིང་ཁམས་མངོན་
དུ་རྫོགས་པའི་དབང་ཐོབ་པར་བསམ་མོ། །བོན་ཉིད་ནུབ་པ་མེད་པའི༔ སོགས་བརྗོད་དོ།།
བཞི་པ་ལྷ་རྫས་དྲི་མེད་ཀྱི་དབང་བསྐུར་བ་ལ་འདི་བཞིན་གྱིས་འདུ་ན་པར་གྱིས་ཤིག ། དབང་རྟགས་རྫས་ཀྱི་
དབང་བསྐུར་བས་དོན་གཉིས་ལྷུན་གྱིས་གྲུབ་པའི་དབང་ཐོབ་པར་བསམ་མོ། །བོན་
227

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཉིད་ལོངས་སྤྱོད༔ སོགས་བརྗོད་དོ། གསུམ་པ་དབང་ཡོན་མཎྜལ་འབུལ་བ་ལ། རང་གི་ལུས་སྲོག་དང་
བཅས་པ། ལོངས་སྤྱོད་བདོག་རྒུ། རྣམ་དཀར་དགེ་བའི་ཚོགས་ཐམས་ཅད་དཔོན་
གསས་བླ་མའི་དྲུང་དུ་དབང་ཡོན་འབུལ་ལོ་སྙམ་པའི་ངོས་ནས། སྟོང་གསུམ་རབ་
འབྱམས་མཛེས༔ སོགས་བརྗོད་ལ་མེ་ཏོག་འཐོར་རོ།། ཞེས་པའང་ས་བཅད་རྣམ་པ་གཉིས་ཀྱི་སྒོ་
ནས་ཀུན་རིག་སྒྲོན་མའི་དབང་བསྐུར་བ་རྫོགས་པར་ཐོབ་པ་ཡིན་ནོ།།
ཨ་ཧོ་རྒྱལ་བའི་གསུང་རབ་མར་ཞིའི་མཆོད་སྡོང་ཆེར།།
རྟོག་བཟོའི་རག་ཞུན་སྤགས་པ་འོས་མིན་ཀྱང་༎
བླུན་པོའི་ཆོ་གས་བསྟན་པར་བསླད་མཐོང་ནས།།
ཅུང་ཟད་རྨོངས་རྣམས་འདོད་བློ་ཚིམ་ཕྱིར་བྲིས།
དེ་ཡིས་རང་གཞན་ཐར་པའི་གྲོང་ཁྱེར་ཆེར།།
མངོན་འཇུག་གདོད་མའི་རྒྱལ་སྲིད་ཟིན་པར་ཤོག།
ཅེས་པ་ཀུན་རིག་སྒྲོན་མའི་དབང་ཁྲིད་མདོར་བསྡུས་སུ་བྱས་པ་འདིའང་། གང་གིས་ཡིན་མ་ཤེས་པའི་དབང་ཁྲིད་
བླུན་ཚིག་ཁོ་ནའི་དཔེ་ངན་རྒྱུག་འབྱམས་སུ་སོང་བས་བསྐུལ་ནས་ཤར་རྫའི་བྱ་བྲལ་བཀྲ་ཤིས་རྒྱལ་མཚན་གྱིས་བྲིས་
པས་འགྲོ་བའི་དོན་ནུས་པར་གྱུར་ཅིག །སརྦ་མངྒ་ལམ། ༧ སྨིན་བྱེད་དབང་ཁྲིད་ཟབ་མོ་འདི།། དད་
༧
སྦྱིན་འབྱོར་ལྡན་ཐམས་ཅད་ཀྱི། དངོས་རྫས་བྱུང་ལས་རྒྱལ་ཚབ་པས། བོན་སྦྱིན་
མི་ཟད་པར་དུ་བསྒྲུབས།། འབྲེལ་ཐོག་རྣམས་དང་མཐའ་ཡས་འགྲོ༎ གཏན་བདེའི་
དཔལ་ལ་སྤྱོད་གྱུར་ཅིག །ཅེས་པར་བྱང་སྨོན་ཚིག་ཕྱི་མོའི་ཡི་གེ་པ་གཤེན་བཙུན་གཡུང་དྲུང་ཚུལ་ཁྲིམས་
དབང་རྒྱལ་གྱིས་བགྱིས་པ་དགེ་ལེགས་སུ་གྱུར་ཅིག །
228

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།